Վիրջինիա Մեդսեն

Վիրջինիա Մեդսեն ( ), ամերիկյան ֆիլմի և հեռուստատեսության դերասանուհի, պրոդյուսեր։ «Սատուրն» (1993), «Անկախ հոգի»(2005) և «ԱՄՆ-ի կինոդերասանների Գիլդիայի մրցանակի» մրցանակակիր։

2005 թվականին Վիրջինիա Մեդսենը առաջադրվել է «Օսկար», «Ոսկե գլոբուս» մրցանակների և «ԱՄՆ-ի կինոդերասանների Գիլդիայի մրցանակի», «Երկրորդ պլանի լավագույն կանացի դերի » համար՝ «Ճամփեզրին» դրամատիկակամ ֆիլմում (2004)։

Կենսագրություն 
Մեդսենը ծնվել է Չիկագոյում՝ Իլինոյս նահանգում։ Նա պոետ, ռեժիսոր և դրամատուրգ Էլեյն Մեդսենի, ով հաճախ աշխատել է Հանրային հեռարձակման ծառայության համար (PBS) և հրշեջ Քելվին Մեդսենի դուստրն է։ Վիրջինիա Մեդսենի մայրը թողել է Հանրային հեռարձակման ծառայությունում իր աշխատանքը, որպեսզի ավելի շատ ժամանակ հատկացնի գրական գործունեությանը։ Իր եղբայրը՝ հայտնի դերասան Մայքլ Մեդսենն է։ Իր հորական կողմից տատիկն ու պապիկը Դանիայից տեղափոխվել են ԱՄՆ, դեռևս 19-րդ դարի սկզբին, իսկ նրա մորական կողմը ունի իռլանդական և հնդկական արմատներ։

Մեդսենը Իլինոյս նահանգի՝ Վիննետկա քաղաքի «Նյու Թրիեր» միջնակարգ դպրոցի շրջանավարտ է։ Դպրոցն ավարտելուց հետո Վիրջինիան Չիկագոյում սովորել է Թեդի Լիսսայի ստուդիայում և Վիսկոնսինի Էլհերտ-Լեյքում հաճախել է «Harand Camp Adult Theater» թատրոնի սեմինարներին։

Ֆիլմ 
Առաջին անգամ Մեդսենը էկրանին է հայտնվել «Դասարան»(1983) պատանեկան կատակերգություն մեջ, Լիզայի դերով։ Այնուհետև նա խաղացել է Մեդելին թավջութակահարուհու դերը «Էլեկտրական երազանքներ» (1984) կինոժապավենում, որը «Virgin Films» ստուդիայի առաջին ֆիլմն էր։ Այդ տարի Դեվիդ Լինչի «Ավազաբլուր» գիտաֆանտաստիկ ֆիլմում կատարել է Իրուլան արքայադստեր դերը։

Վիրջինիա Մեդսենը 2005 թվականի 77-րդ մրցանակաբաշխության ժամանակ արժանացել է «Օսկարի» Մեդսենը մեծ ճանաչում է ձեռք բերել 1986 թվականին, խաղալով կաթոլիկ դպրոցի աշակերտուհու դերը, սիրահարվելով գաղութից փախած տղամարդու, «Սեպ սեպով» պատկերում (1986)։ Ինչպես գեղեցկության թագուհի Դիքսի Լի Բոքսը, նա եղել է բեյսբոլի լիգայի մենեջեր Սեսիլ Կանտրելլի ուշադրության կենտրոնում հեռուստատեսության համար նկարահանված «Long Gone» ֆիլմում։ Նա հայտնվել է «Դետեկտիվ գործակալություն Լուսնի լույս» սերիալի վերջին մասում՝ գլխավոր հերոս Մեդդի Հեյսի քրոջ դերում։

Ավելի քան 20 տարի Մեդսենը խաղացել է քիչ նշանակություն ունեցող ֆիլմերում, մինչև չարժանացավ քննադատների և դերասանների ճանաչմանը «Ճամփեզրին» ֆիլմում դերի համար, որը նրան գրանցեց Հոլիվուդյան աստղերի ցուցակում։ Այդ դերի համար նա նոմինացվել է «Օսկար» և «Ոսկե գլոբուս» մրցանակների։ Հաջորդ գլխավոր դերը Մեդսենի կողմից, եղավ Ջեք Սթենֆիլդի կնոջ դերը «Հրե պատ»(2006) ֆիլմում։

Մեդսենը մուլտիպլիկացիոն Հրաշք կին ֆիլմում հնչունավորել է Իպոլիտային ՝ ամազոնուհիների թագուհուն և Հրաշք կնոջ մորը։

Վիրջինիա Մեդսենը 2009 թվականին եղել է «Սանդենս» կինոփառատոնի դրամատիկական ֆիլմի ժյուրիի անդամ։

Հեռուստատեսություն 
Մեդսենը նկարահանվել է բազմաթիվ սերիալներում, այդ թվում նաև «Աստղային ուղի», «C.S.I.. Հանցանքի վայրը Մայամիում», «Մեր հույսերի ամառը», «Պրակտիկա» և «Ֆրեյզեր»։ Նա հաճախ հայտնվել է «Դետեկտիվ Մոնկ»-ի վերջնական շրջանում։

2010 թվականին նա ABC ալիքի «Խարդախ մարդիկ» սերիալում ստացել է գլխավոր դեր։ 2013 թվականին նա փոխարինել է Գլեն Հեդլիին Պենելոպա Հարդիների դերը «Իստ Էնդի կախարդները» սերիալում։

Պրոդյուսերական գործունեություն 
2008 թվականին Մեդսենը ստեղծել է իր սեփական պրոդյուսերական "Title IX Prods ընկերություն". Իր առաջին նախագիծը դարձավ փաստագրական ֆիլմ' "I Know a Woman Like That" (անգլերենից "Ես գիտեմ նման կնոջը"), որի ռեժիսորը եղել է Վիրջինիայի մայրը՝ Էլեյն Մեդսենը։ Ֆիլմը պատմում է տարեց կանանց կյանքի մասին։ Ֆիլմի դուրս գալուց հետո Վիրջինիա խոստովանել է, որ նկարահանումների համար նրան ոգեշնչել է իր մայրը։

Նրա երկրորդ նախագիծը, որը կոչվում է "Fighting Gravity"։

Անձնական կյանքը 
Երբ Մադսենը տեղափոխվել է Հոլիվուդ, նա նշանադրվել է դերասան Բիլլի Քեմբելլի հետ ։ 1989-Ին նա ամուսնացել է դերասան Դենի Հյուսթոնի հետ, 1992-ին նրանք ամուսնալուծվել են։ Նա հարաբերությունների մեջ էր գտնվում դերասան Անտոնիո Սաբատո կրտսերի հետ։ 1994 թվականի օգոստոսի 6-ին ծնվեց նրանց որդի Ջեք Անտոնիոն։

Մեդսենը մասնակի հետերոխրոմիա ունի, որը գենետիկ հիվանդություն է։ Նրա աչքերից մեկը կանաչ է, իսկ մյուսը' կիսով չափ կանաչ և կիսով չափ դարչնագույն, իսկ նրա եղբորը, դերասան Մայքլ Մենդսենի մոտ նման անոմալիաներ չկան։

Ֆիլմագրություն

Դերասանուհի

Պրոդյուսեր 
 2007-«Ալիքային էֆեկտ»
 2009-«Ես գիտեմ նմանատիպ կանանց»
 2010-«Դժվարին պայքար»

Ծանոթագրություններ

Արտաքին հղումներ 
 

Ամերիկացի դերասանուհիներ
Ամերիկացի պրոդյուսերներ
Ամերիկացի կինոդերասանուհիներ
Ամերիկացի հեռուստատեսային դերասանուհիներ
Ամերիկացիներ իռլանդական ծագմամբ
Ամերիկացի կինոպրոդյուսերներ
21-րդ դարի ամերիկացի դերասանուհիներ
20-րդ դարի ամերիկացի դերասանուհիներ